આ ઉપરાંત હિંમતનગરના મહેતાપુરા વિસ્તારમાં દરબાર અને રબારી કોમના લોકો વચ્ચે ઉગ્ર બોલાચાલી થયા બાદ જોરદાર ધીંગાણું થયું હતું. હિંસક બનેલા ટોળાંએ વાહનોમાં તોડફોડ કરી મકાનોને આગ ચાંપતા વાતાવરણ તંગ બન્યું હતું. આ ઘટનામાં પણ ચાર વ્યક્તિને ઇજા પહોંચી હતી. બનાવની જાણ થતા ઉચ્ચ પોલીસ અધિકારીઓએ પોલીસ કાફલા સાથે તાબડતોબ ઘટના સ્થળે પહોંચી જઇ ચુસ્ત બંદોબસ્ત ગોઠવી દઇ પરિસ્થિતિ‌ને કાબુમાં લીધી હતી.